stanford-oval/wikipedia huggingface dataset:
ตำบลหินเหล็กไฟ (อำเภอหัวหิน)

บทความนี้เกี่ยวกับตำบลในอำเภอหัวหิน สำหรับความหมายอื่น ดูที่ หินเหล็กไฟ
| ตำบลหินเหล็กไฟ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Hin Lek Fai
ประเทศ: ไทย
จังหวัด: ประจวบคีรีขันธ์
อำเภอ: หัวหิน
พื้นที่
 • ทั้งหมด: 95 ตร.กม. (37 ตร.ไมล์)
ประชากร
 • ทั้งหมด: 8,634 คน
 • ความหนาแน่น: 90.88 คน/ตร.กม. (235.4 คน/ตร.ไมล์)
รหัสไปรษณีย์ : 77110
รหัสภูมิศาสตร์: 770703
เว็บไซต์: www.hinlekfai.go.th (อบต.หินเหล็กไฟ)
 ส่วนหนึ่งของสารานุกรมประเทศไทย
หินเหล็กไฟ เป็นตำบลหนึ่งในอำเภอหัวหิน จังหวัดประจวบคีรีขันธ์ จัดตั้งเมื่อ พ.ศ. 2494 โดยใช้ชื่อ "เขาหินเหล็กไฟ" เป็นชื่อตำบลโดยแยกออกมาในปี พ.ศ. 2515 และได้รับการจัดตั้งตามพระราชบัญญัติองค์การบริหารส่วนตำบลเมื่อวันที่ 28 เมษายน พ.ศ. 2539 มีประชากร 8,634 คน (พ.ศ. 2548) เป็นชาย 4,179 คน แยกเป็นหญิง 4,455 คน
ภูมิศาสตร์

สภาพพื้นที่ส่วนใหญ่เป็นที่ราบสูง ลักษณะดินเป็นดินปนทราย รวมพื้นที่ทั้งหมด 95 ตารางกิโลเมตร หรือประมาณ 59,375 ไร่ มีอาณาเขตติดต่อกับตำบลข้างเคียงดังนี้
ทิศเหนือ ติดกับอำเภอชะอำ จังหวัดเพชรบุรี
ทิศใต้ ติดกับตำบลทับใต้ อำเภอหัวหิน จังหวัดประจวบคีรีขันธ์
ทิศตะวันออก ติดกับตำบลหัวหิน อำเภอหัวหิน จังหวัดประจวบคีรีขันธ์
ทิศตะวันตก ติดกับตำบลหนองพลับ อำเภอหัวหิน จังหวัดประจวบคีรีขันธ์
สถานที่สำคัญ

เขาเทพนิมิตร
วัดห้วยมงคล
บ้านศิลปิน
แหล่งข้อมูลอื่น

เว็บไซต์องค์การบริหารส่วนตำบลหินเหล็กไฟ
| ด ค กตำบลในจังหวัดประจวบคีรีขันธ์ |
| --- | --- | --- |
| อำเภอกุยบุรี |  กุยบุรี  กุยเหนือ  เขาแดง  ดอนยายหนู  สามกระทาย  หาดขาม  |  |
| อำเภอทับสะแก |  เขาล้าน  ทับสะแก  นาหูกวาง  แสงอรุณ  ห้วยยาง  อ่างทอง  |  |
| อำเภอบางสะพาน |  กำเนิดนพคุณ  ชัยเกษม  ทองมงคล  ธงชัย  พงศ์ประศาสน์  แม่รำพึง  ร่อนทอง  |  |
| อำเภอบางสะพานน้อย |  ช้างแรก  ไชยราช  ทรายทอง  บางสะพาน  ปากแพรก  |  |
| อำเภอปราณบุรี |  เขาจ้าว  เขาน้อย  ปราณบุรี  ปากน้ำปราณ  วังก์พง  หนองตาแต้ม  |  |
| อำเภอเมืองประจวบคีรีขันธ์ |  เกาะหลัก  คลองวาฬ  บ่อนอก  ประจวบคีรีขันธ์  ห้วยทราย  อ่าวน้อย  |  |
| อำเภอสามร้อยยอด |  ไร่เก่า  ไร่ใหม่  ศาลาลัย  ศิลาลอย  สามร้อยยอด  |  |
| อำเภอหัวหิน |  ทับใต้  บึงนคร  หนองแก  หนองพลับ  ห้วยสัตว์ใหญ่  หัวหิน  หินเหล็กไฟ  |  |
| ด ค กองค์กรปกครองส่วนท้องถิ่นระดับล่างในจังหวัดประจวบคีรีขันธ์ |
| --- | --- | --- |
| เทศบาลเมือง |  ประจวบคีรีขันธ์  หัวหิน  |  |
| เทศบาลตำบล |  กม.5  กำเนิดนพคุณ  กุยบุรี  เขาน้อย  คลองวาฬ  ทับสะแก  บางสะพานน้อย  บ้านกรูด  ปราณบุรี  ปากน้ำปราณ  ร่อนทอง  ไร่เก่า  ไร่ใหม่  หนองพลับ  |  |
| องค์การบริหารส่วนตำบล |  กำเนิดนพคุณ  กุยบุรี  กุยเหนือ  เกาะหลัก  เขาจ้าว  เขาแดง  เขาล้าน  คลองวาฬ  ชัยเกษม  ช้างแรก  ไชยราช  ดอนยายหนู  ทองมงคล  ทับใต้  ทับสะแก  ทรายทอง  ธงชัย  นาหูกวาง  บ่อนอก  บางสะพาน  บึงนคร  ปราณบุรี  ปากน้ำปราณ  ปากแพรก  พงศ์ประศาสน์  แม่รำพึง  ร่อนทอง  ไร่เก่า  ไร่ใหม่  วังก์พง  ศาลาลัย  ศิลาลอย  สามกระทาย  สามร้อยยอด  แสงอรุณ  หนองตาแต้ม  หนองพลับ  ห้วยทราย  ห้วยยาง  ห้วยสัตว์ใหญ่  หาดขาม  หินเหล็กไฟ  อ่างทอง  อ่าวน้อย  |  |
วัดโตนด (อำเภอบางกรวย)

บทความนี้เกี่ยวกับวัดโตนดในตำบลวัดชลอ สำหรับวัดโตนดในตำบลมหาสวัสดิ์ ดูที่ วัดโตนดมหาสวัสดิ์
| วัดโตนด |
| --- | --- |

ที่ตั้ง: เลขที่ 5 หมู่ที่ 8 ซอยปู่เงิน ถนนบางกรวย-จงถนอม ตำบลวัดชลอ อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโตนด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านข้าวสาร ตำบลวัดชลอ อำเภอบางกรวย จังหวัดนนทบุรี
ประวัติ

วัดโตนดตั้งเมื่อ พ.ศ. 2326 ในสมัยกรุงธนบุรี แล้วเสร็จในสมัยพระบาทสมเด็จพระพุทธยอดฟ้าจุฬาโลก ได้รับพระราชทานวิสุงคามสีมาเมื่อ พ.ศ. 2341 โดยมีนายมาโนช เป็นผู้ขอก่อสร้าง อุโบสถคงได้รับการบูรณะในปี พ.ศ. 2457 ดังปรากฏบนลายปูนปั้นบริเวณหน้าบัน
อาคารเสนาสนะ

อุโบสถลักษณะทรงจีน หน้าบันมีลายกระหนก ประดับด้วยถ้วยชามเบญจรงค์ ชามเครื่องเคลือบประดับบนหน้าบัน โบสถ์ไม่มีช่อฟ้าใบระกา แต่มีลายปูนปั้นรูปผักผลไม้ประดับแทนช่อฟ้า ผักผลไม้ที่ประดับ ภายในประดิษฐานพระพุทธรูปปูนปั้นปางมารวิชัย 10 องค์ พระโมคคัลลานะ พระสารีบุตร นอกอุโบสถมีเจดีย์ซึ่งมีศาลารายขนาบอยู่ ทั้งหมดมีกำแพงแก้วล้อม นอกกำแพงแก้วมีหอไตร
อาคารเสนาสนะอื่น ๆ ได้แก่ หอสวดมนต์ สร้างเมื่อ พ.ศ. 2536 กุฏิสงฆ์ ส่วนมากเป็นอาคารไม้ทรงไทย และศาลาบำเพ็ญกุศล
โครงการพัฒนาลุ่มน้ำป่าสัก

โครงการพัฒนาลุ่มน้ำป่าสักเป็นโครงการในพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงให้กรมชลประทานศึกษาความเหมาะสมของโครงการเขื่อนเก็บกักแม่น้ำป่าสักอย่างจริงจัง เพื่อแก้ไขปัญหาการขาดแคลนน้ำและบรรเทาอุทกภัยในเขตลุ่มน้ำป่าสัก  ต่อมาคณะรัฐมนตรีได้มีมติเมื่อวันที่ 3 พฤษภาคม พ.ศ. 2537 อนุมัติให้กระทรวงเกษตรและสหกรณ์ดำเนินการก่อสร้างเขื่อนเก็บกักน้ำแม่น้ำป่าสัก ประกอบด้วยแผนงานหลัก 2 แผนงาน คือ แผนงานก่อสร้างโครงการและงานแก้ไขพัฒนาสิ่งแวดล้อม และแผนงานพัฒนาอาชีพให้แก่ราษฎรในพื้นที่โครงการพัฒนาลุ่มน้ำป่าสัก โดยระยะแรกของการดำเนินงาน คณะอนุกรรมการพัฒนาอาชีพให้แก่ราษฎรได้มีนโยบายให้เร่งรัดพัฒนาอาชีพที่ได้รับผลกระทบจากการสร้างเขื่อนก่อน ทั้งระยะสั้น และระยะยาว  เพื่อให้เกษตรกรมีอาชีพและรายได้ที่ยั่งยืน ทำให้เกษตรกรในพื้นที่ดังกล่าวมีรายได้เพิ่มขึ้นมาในระดับหนึ่ง
ในปีประมาณ 2545 เริ่มดำเนินการในพื้นที่ชลประทานเปิดใหม่ ทั้ง 3 โครงการ คือ โครงการพัฒนานิคม-แก่งคอย, โครงการแก่งคอย-บ้านหม้อ  และโครงการพัฒนานิคม  รวมพื้นที่ประมาณ 135,500 ไร่ โดยกรมชลประทานได้ขยายเวลาการดำเนินการก่อสร้างคลองส่งน้ำ ซึ่งจะแล้วเสร็จสมบูรณ์ภายในปี 2548  ซึ่งถึงแม้ว่าระบบส่งน้ำยังไม่แล้วเสร็จ แต่พื้นที่ดังกล่าวบางส่วนยังมีศักยภาพในการพัฒนาไปก่อนล่วงหน้าได้
ดูเพิ่ม

เขื่อนป่าสักชลสิทธิ์
รางวัลครุฑทองคำ

รางวัลครุฑทองคำ หรือรางวัลผู้บริหารราชการพลเรือนดีเด่น เป็นรางวัลที่สมาคมข้าราชการพลเรือนแห่งประเทศไทย มอบให้แก่ผู้บริหารราชการพลเรือน จำนวน 9 คน เพื่อประกาศเกียรติคุณบุคคลที่มีผลงานสร้างสรรค์ประโยชน์ให้แก่สังคมและระบบราชการ โดยเริ่มต้นโครงการในปี พ.ศ. 2529
ประเภทที่พิจารณา

การพิจารณารางวัลครุฑทองคำ (หลังปี พ.ศ. 2530) แบ่งออกเป็น 5 ประเภท คือ
สายตำแหน่งปลัดกระทรวง
สายตำแหน่งอธิบดี
สายตำแหน่งผู้ว่าราชการจังหวัด
สายตำแหน่งอธิการบดี
สายตำแหน่งเอกอัครราชทูต
คุณสมบัติ

สมาคมข้าราชการพลเรือนแห่งประเทศไทย ได้กำหนดคุณสมบัติของผู้บริหารราชการพลเรือนดีเด่น คือ เป็นข้าราชการที่ดำรงตำแหน่งหัวหน้าส่วนราชการไม่ต่ำกว่าระดับกรมหรือเทียบเท่าขึ้นไปทุกส่วนราชการ (ยกเว้นกระทรวงกลาโหมและข้าราชการการเมือง) โดยจะต้องดำรงตำแหน่งเป็นเวลาไม่น้อยกว่า 1 ปี
หลักเกณฑ์การพิจารณา

การปฏิบัติงาน หมายถึง ความประพฤติและการปฏิบัติที่ควรแก่การยกย่องสรรเสริญให้เป็นแบบอย่างที่ดีของข้าราชการทั่วไป
ความมีคุณธรรม
หลักการ
มนุษย์สัมพันธ์
บุคลิกภาพ
การอุทิศตนให้กับงาน
ผลงาน หมายถึง การปฏิบัติงานที่ก่อให้เกิดผลลัพธ์ที่ดีต่อทางราชการ และเป็นที่ยอมรับโดยทั่วไป
ความชัดเจน
ความเชื่อถือ
การสร้างสรรค์
ความมีประสิทธิภาพ
การนำค่านิยมสร้างสรรค์ไปเป็นหลักปฏิบัติในการบริหารงาน ประกอบด้วย
กล้ายืนหยัดทำในสิ่งที่ถูกต้อง
ซื่อสัตย์และมีความรับผิดชอบ
โปร่งใส
ไม่เลือกปฏิบัติ
มุ่งผลสัมฤทธิ์ของงาน
รายนามผู้ได้รับรางวัลครุฑทองคำ

รายนามผู้ได้รับรางวัลครุฑทองคำ (ชื่อตำแหน่งคือ ตำแหน่งที่ได้รับรางวัลดังกล่าว)
รายนามผู้ได้รับรางวัลครุฑทองคำ > พ.ศ. 2529

| --- | --- |
 ศาสตราจารย์ ดร.วิจิตร ศรีสอ้าน ปลัดทบวงมหาวิทยาลัย  ศาสตราจารย์ บำรุงสุข สีหอำไพ อาจารย์จุฬาลงกรณ์มหาวิทยาลัย  ศาสตราจารย์ ดร.สง่า สรรพศรี ปลัดกระทรวงวิทยาศาสตร์ฯ:  นายแพทย์ อมร  นนทสุต ปลัดกระทรวงสาธารณสุข  นายธงชัย ณ นคร (นามปากกา ซี 12) หนังสือพิมพ์ไทยรัฐ
รายนามผู้ได้รับรางวัลครุฑทองคำ > พ.ศ. 2530

| --- | --- |
 นายจำรัส เขมะจารุ ประธานศาลฎีกา  นายชิด นิลพาณิช ผู้ว่าราชการจังหวัดสงขลา  นายณัฐ ภมรประวัติ อธิการบดีมหาวิทยาลัยมหิดล  นายทวี ชูทรัพย์ อธิบดีกรมที่ดิน  คุณหญิงนงเยาว์ ชัยเสรี อธิการบดีมหาวิทยาลัยธรรมศาสตร์:  นายพนัส สิมะเสถียร ปลัดกระทรวงการคลัง  นายไพโรจน์ นิงสานนท์ ปลัดกระทรวงสาธารณสุข  นายเสนาะ อูนากูล เลขาธิการคณะกรรมการพัฒนาการเศรษฐกิจและสังคมแห่งชาติ  นายอนันต์ อนันตกูล ปลัดกระทรวงมหาดไทย
รายนามผู้ได้รับรางวัลครุฑทองคำ > พ.ศ. 2532

| --- | --- |
 นายโชดก วีระธรรม พูลสวัสดิ์ เลขาธิการสำนักงานเร่งรัดพัฒนาชนบท  นายธวัช มกรพงศ์ ผู้ว่าราชการจังหวัดสุโขทัย  นายไพรัตน์ เดชะรินทร์ ผู้ว่าราชการจังหวัดเชียงใหม่  นายวิโรจน์ เลาหะพันธุ์ อธิบดีกรมศุลกากร  นายศิริ เกวลินสฤษดิ์ อธิบดีกรมแรงงาน:  นายสมศักดิ์ ชูโต อธิการบดีสถาบันบัณฑิตพัฒนบริหารศาสตร์  นายสวัสดิ์ โชติพานิช ปลัดกระทรวงยุติธรรม  นางสาวสุคนธ์ กาญจนาลัย อธิบดีกรมเศรษฐกิจการพาณิชย์  นายเอกวิทย์ ณ ถลาง เลขาธิการคณะกรรมการวัฒนธรรมแห่งชาติ
รายนามผู้ได้รับรางวัลครุฑทองคำ > พ.ศ. 2534

| --- | --- |
 ดร.โกศล เพ็ชร์สุวรรณ อธิการบดี สถาบันเทคโนโลยีพระจอมเกล้าเจ้าคุณทหารลาดกระบัง  นายชนะศักดิ์ ยุวบูรณ์ ผู้ว่าราชการจังหวัดเชียงใหม่  พลตำรวจเอกชวลิต ยอดมณี เลขาธิการ ป.ป.ส.  ร้อยตรีปกครอง จินดาพล ผู้ว่าราชการจังหวัดสงขลา  นายปรีดี ตันติพงศ์ ผู้ว่าราชการจังหวัดพระนครศรีอยุธยา:  นายปลอดประสพ สุรัสวดี อธิบดีกรมประมง  คุณหญิงสมศรี กันธมาลา อธิบดีกรมประชาสงเคราะห์  นายสายสิทธิ พรแก้ว ผู้ว่าราชการจังหวัดอุบลราชธานี  นายอภิลาศ โอสถานนท์ ปลัดสำนักนายกรัฐมนตรี
รายนามผู้ได้รับรางวัลครุฑทองคำ > พ.ศ. 2536

| --- | --- |
 พันโท กมล ประจวบเหมาะ อธิบดีกรมราชทัณฑ์  นายโกวิท วรพิพัฒน์ ปลัดกระทรวงศึกษาธิการ  นายกำพล อดุลวิทย์ อธิการบดีมหาวิทยาลัยเกษตรศาสตร์  นายบดี จุณณานนท์ ผู้อำนวยการสำนักงบประมาณ  นายยุวัฒน์ วุฒิเมธี ผู้ว่าราชการจังหวัดสงขลา:  นายวิฑูร แสงสิงแก้ว อธิบดีกรมการแพทย์  นายสุดจิต นิมิตกุล ผู้ว่าราชการจังหวัดภูเก็ต  นายไสว พราหมณี ปลัดกระทรวงแรงงานและสวัสดิการสังคม  นางอรนุช โอสถานนท์ อธิบดีกรมการค้าต่างประเทศ
รายนามผู้ได้รับรางวัลครุฑทองคำ > พ.ศ. 2538

| --- | --- |
 ดร.กษมา วรวรรณ ณ อยุธยา  อธิบดีกรมการศึกษานอกโรงเรียน  นายคำรณ บุญเชิด  ผู้ว่าราชการจังหวัดเชียงราย  รศ.นรนิติ เศรษฐบุตร  อธิการบดีมหาวิทยาลัยธรรมศาสตร์  นายบรรจง กันตวิรุฒ  ผู้ว่าราชการจังหวัดพระนครศรีอยุธยา  นายประดัง ปรีชญางกูร  อธิบดีกรมการขนส่งทางบก:  นายปรีดี บุญยัง  อธิบดีกรมบัญชีกลาง  นายศิววงศ์ จังคศิริ  ปลัดกระทรวงอุตสาหกรรม  นางสาวสุจิตรา หิรัญพฤกษ์  เอกอัครราชทูต ณ กรุงมอสโก  ดร.สุเมธ ตันติเวชกุล  เลขาธิการ สพศ.
รายนามผู้ได้รับรางวัลครุฑทองคำ > พ.ศ. 2540

| --- | --- |
 นายเกษม สนิทวงศ์ ณ อยุธยา  ปลัดกระทรวงวิทยาศาสตร์ฯ  คุณหญิงจรัสศรี ทีปิรัช  ผู้ว่าราชการจังหวัดปทุมธานี  นายดำรงค์ บุญยืน  อธิบดีกรมอนามัย  นายวิษณุ เครืองาม  เลขาธิการคณะรัฐมนตรี  นายวิทย์ รายานนท์  เอกอัครราชทูต ณ กรุงลอนดอน:  นายสมชัย ฤชุพันธ์  อธิบดีกรมสรรพสามิต  นายสุจินต์ จินายน  อธิการบดีมหาวิทยาลัยนเรศวร  นายสุชาญ พงษ์เหนือ  ผู้ว่าราชการจังหวัดนครปฐม  นายอักขราทร จุฬารัตน  เลขาธิการคณะกรรมการกฤษฎีกา
รายนามผู้ได้รับรางวัลครุฑทองคำ > พ.ศ. 2542

| --- | --- |
 นายคงศักดิ์ ลิ่วมโนมนต์ ผู้ว่าราชการจังหวัดสมุทรสงคราม  นายเตช บุนนาค เอกอัครราชทูตไทย ณ กรุงวอชิงตัน  คุณหญิงทิพาวดี เมฆสวรรค์ เลขาธิการ ก.พ.  นายมนุชญ์ วัฒนโกเมร ผู้ว่าราชการจังหวัดนครสวรรค์  ดร.รุ่ง แก้วแดง เลขาธิการคณะกรรมการการศึกษาแห่งชาติ:  นายสมใจนึก เองตระกูล อธิบดีกรมศุลกากร  นายสมพล เกียรติไพบูลย์ ปลัดกระทรวงพาณิชย์  รศ.ดร.สุมณฑา พรหมบุญ อธิการบดีมหาวิทยาลัยศรีนครินทรวิโรฒ  นาวาอากาศเอก อาวุธ เงินชูกลิ่น อธิบดีกรมศิลปากร
รายนามผู้ได้รับรางวัลครุฑทองคำ > พ.ศ. 2545

| --- | --- |
 นายกิตติ ลิ้มชัยกิจ  เลขาธิการ ปปส.  นายโกเมศ แดงทองดี  ผู้ว่าราชการจังหวัดราชบุรี  นายกษิต ภิรมย์  เอกอัครราชทูต ณ กรุงโตเกียว  นายชัยรัตน์ มาประณีต  ผู้ว่าราชการจังหวัดกาฬสินธุ์  นายพงศ์โพยม วาศภูติ  ผู้ว่าราชการจังหวัดภูเก็ต:  ศาสตราจารย์ ดร.ธีรวุฒิ บุณยโสภณ  อธิการบดี สจพ.  นายวิสุทธิ์ ศรีสุพรรณ  อธิบดีกรมบัญชีกลาง  นายสันทัด สมชีวีตา ปลัดกระทรวงวิทยาศาสตร์ฯ  นายอภัย จันทนจุลกะ  อธิบดีกรมการปกครอง
รายนามผู้ได้รับรางวัลครุฑทองคำ > พ.ศ. 2548

| --- | --- |
 นายกฤษณ์ กาญจนกุญชร ปลัดกระทรวงการต่างประเทศ  นายสุธี มากบุญ  ผู้ว่าราชการจังหวัดอุบลราชธานี  นายบุณญสิทธิ์ สุวรรณรัตน์  ผู้ว่าราชการจังหวัดยะลา  นายสุวิทย์ สิมะสกุล  เอกอัครราชทูต ณ กรุงโตเกียว  นายสมศักดิ์ ซื่อสัตย์  อธิบดีกรมทรัพยากรธรณี:  นางสาวสุพัตรา ธนเสนีวัฒน์ อธิบดีกรมตรวจบัญชีสหกรณ์  นางสาวอรจิต สิงคาลวณิช อธิบดีกรมพัฒนาธุรกิจการค้า  นายแพทย์ ม.ล.สมชาย จักรพันธ์   อธิบดีกรมสุขภาพจิต  ศาสตราจารย์ ดร.สุรพล นิติไกรพจน์ อธิการบดีมหาวิทยาลัยธรรมศาสตร์
รายนามผู้ได้รับรางวัลครุฑทองคำ > พ.ศ. 2550

| --- | --- |
 นายจรัญ ภักดีธนากุล ปลัดกระทรวงยุติธรรม  นายปรีชา วัชราภัย เลขาธิการ ก.พ.  นางพนิตา กำภู ณ อยุธยา  อธิบดีกรมพัฒนาสังคมและสวัสดิการ  นางสาวพรทิพย์ จาละ เลขาธิการคณะกรรมการกฤษฎีกา  นายอนุชา โมกขะเวส อธิบดีกรมป้องกันและบรรเทาสาธารณภัย:  นายการัณย์ ศุภกิจวิเลขการ ผู้ว่าราชการจังหวัดชุมพร  นายพูลศักดิ์ ประณุทนรพาล ผู้ว่าราชการจังหวัดจันทบุรี  นายสยุมพร ลิ่มไทย ผู้ว่าราชการจังหวัดระยอง  รศ.สุมนต์ สกลไชย อธิการบดีมหาวิทยาลัยขอนแก่น  นายดอน ปรมัตถ์วินัย เอกอัครราชทูต ณ กรุงวอชิงตัน
รายนามผู้ได้รับรางวัลครุฑทองคำ > พ.ศ. 2553

| --- | --- |
 วิฑูรย์ สิมะโชคดี ปลัดกระทรวงอุตสาหกรรม  อนุวัฒน์ เมธีวิบูลวุฒิ อธิบดีกรมที่ดิน  ถวิล เปลี่ยนศรี เลขาธิการ สมช.  ชุติมา บุณยประภัศร อดีตอธิบดีกรมการค้าภายใน  ชวน ศิรินันท์พร อดีตผู้ว่าราชการจังหวัดแพร่:  วิทยา ผิวผ่อง ผู้ว่าราชการจังหวัดพระนครศรีอยุธยา  หม่อมหลวงปนัดดา ดิศกุล ผู้ว่าราชการจังหวัดเชียงใหม่  วุฒิชัย กปิลกาญจน์ อธิการบดีมหาวิทยาลัยเกษตรศาสตร์  วีรชัย พลาศรัย เอกอัครราชทูต ณ กรุงเฮก
อำเภอสุคิริน

| อำเภอสุคิริน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Sukhirin
คำขวัญ: หลายประเพณี ที่สร้างตน ต้นลำธาร หวานผลไม้ ใต้เหมืองทอง
แผนที่จังหวัดนราธิวาส เน้นอำเภอสุคิริน
พิกัด: 5°56′20″N 101°46′14″E﻿ / ﻿5.93889°N 101.77056°E﻿ / 5.93889; 101.77056
ประเทศ:  ไทย
จังหวัด: นราธิวาส
พื้นที่
 • ทั้งหมด: 513.0 ตร.กม. (198.1 ตร.ไมล์)
ประชากร (2564)
 • ทั้งหมด: 26,530 คน
 • ความหนาแน่น: 51.72 คน/ตร.กม. (134.0 คน/ตร.ไมล์)
รหัสไปรษณีย์ : 96190
รหัสภูมิศาสตร์: 9609
ที่ตั้งที่ว่าการ: ที่ว่าการอำเภอสุคิริน หมู่ที่ 4 ตำบลสุคิริน อำเภอสุคิริน จังหวัดนราธิวาส 96190
 ส่วนหนึ่งของสารานุกรมประเทศไทย
สุคิริน เป็นอำเภอหนึ่งของจังหวัดนราธิวาส โดยคำว่า "สุคิริน" เป็นชื่อตำหนักของสมเด็จพระศรีนครินทราบรมราชชนนี พระราชทานเมื่อคราวเสด็จมาประทับแรม เมื่อปี พ.ศ. 2510 ซึ่งหมายความว่า "พรรณไม้งามเขียวชอุ่ม" ซึ่งสมเด็จพระศรีนครินทราบรมราชชนนี พระราชทานเพื่อความเหมาะสมกับสภาพท้องถิ่นที่เต็มไปด้วยป่าและภูเขา มีพรรณไม้นานาชนิดขึ้นอยู่อย่างงดงาม
โรงพยาบาลสุคิริน
โรงเรียนรักไทย ตำบลภูเขาทอง
เหมืองทองโต๊ะโม๊ะ ตำบลภูเขาทอง
ลำธารจากภูเขาในเขตตำบลภูเขาทอง
ภูมิศาสตร์

อำเภอสุคิรินตั้งอยู่ทางตอนล่างด้านใต้สุดของจังหวัดนราธิวาส มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอจะแนะ อำเภอระแงะ และอำเภอสุไหงปาดี
ทิศตะวันออก ติดต่อกับอำเภอสุไหงปาดีและอำเภอแว้ง
ทิศใต้ ติดต่อกับอำเภอเยอลี รัฐกลันตัน และอำเภอฮูลูเปรัก รัฐเปรัก (ประเทศมาเลเซีย)
ทิศตะวันตก ติดต่อกับอำเภอฮูลูเปรัก รัฐเปรัก (ประเทศมาเลเซีย) และอำเภอจะแนะ
การแบ่งเขตการปกครอง > การปกครองส่วนภูมิภาค

อำเภอสุคิรินแบ่งเขตการปกครองย่อยออกเป็น 5 ตำบล 41 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| 1. | มาโมง |  |  | (Mamong) |  |  | 10 หมู่บ้าน |  |
| 2. | สุคิริน |  |  | (Sukhirin) |  |  | 13 หมู่บ้าน |  |
| 3. | เกียร์ |  |  | (Kia) |  |  | 5 หมู่บ้าน |  |
| 4. | ภูเขาทอง |  |  | (Phukhao Thong) |  |  | 8 หมู่บ้าน |  |
| 5. | ร่มไทร |  |  | (Rom Sai) |  |  | 5 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอสุคิรินประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลสุคิริน ครอบคลุมพื้นที่บางส่วนของตำบลสุคิริน ตำบลมาโมง และตำบลเกียร์
องค์การบริหารส่วนตำบลมาโมง  ครอบคลุมพื้นที่ตำบลมาโมง (เฉพาะนอกเขตเทศบาลตำบลสุคิริน)
องค์การบริหารส่วนตำบลสุคิริน ครอบคลุมพื้นที่ตำบลสุคิริน (เฉพาะนอกเขตเทศบาลตำบลสุคิริน)
องค์การบริหารส่วนตำบลเกียร์ ครอบคลุมพื้นที่ตำบลเกียร์ (เฉพาะนอกเขตเทศบาลตำบลสุคิริน)
องค์การบริหารส่วนตำบลภูเขาทอง ครอบคลุมพื้นที่ตำบลภูเขาทองทั้งตำบล
องค์การบริหารส่วนตำบลร่มไทร ครอบคลุมพื้นที่ตำบลร่มไทรทั้งตำบล
ศาลเจ้าแม่โต๊ะโม๊ะ ตำบลภูเขาทอง
พระตำหนักสุคิริน
พระตำหนักสุคิริน
ธัญลักษณ์ โชติพิบูลศิลป์

พันจ่าอากาศเอกหญิง ธัญลักษณ์ โชติพิบูลศิลป์ ชื่อเล่น มิว เป็นนักกีฬายิงปืนหญิงทีมชาติไทยประเภทปืนยาวอัดลมสตรี ปืนยาวท่านอนสตรี และปืนยาวมาตรฐานสตรี (ปืนยาว 3 ท่า) ธัญลักษณ์นับเป็นหนึ่งในนักกีฬาดาวรุ่งที่น่าจับตามอง หลังจากสร้างผลงานคว้า 1 เหรียญทองจากการแข่งขันปืนยาวท่านอนสตรีประเภททีมหญิง และ 1 เหรียญเงินประเภทบุคคลในรายการเดียวกัน ในการแข่งขันกีฬาเอเชี่ยนเกมส์ ครั้งที่ 15 "โดฮาเกมส์" ณ กรุงโดฮา ประเทศกาตาร์ จากการติดทีมชาติชุดใหญ่ครั้งแรกด้วยวัยเพียง 16 ปีในขณะนั้น
ประวัติ

ธัญลักษณ์ โชติพิบูลศิลป์ ชื่อเล่น มิว เกิดวันที่ 19 พฤศจิกายน พ.ศ. 2533 เป็นบุตรสาวคนเดียวของนายณัฐวัชต์ และนางภิญญลักษณ์ โชติพิบูลศิลป์ ธัญลักษณ์เป็นชาวจังหวัดเชียงใหม่โดยกำเนิด ศึกษาชั้นประถมศึกษาถึงมัธยมศึกษาตอนต้นจากโรงเรียนเรยีนาเชลีวิทยาลัย ระดับมัธยมศึกษาตอนปลายจากโรงเรียนมงฟอร์ตวิทยาลัย สำเร็จการศึกษาระดับปริญญาตรีจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่ ขณะนี้กำลังศึกษาระดับปริญญาโท สาขาวิชาการจัดการอุตสาหกรรมการบริการและการท่องเที่ยว คณะมนุษยศาสตร์และการจัดการการท่องเที่ยว มหาวิทยาลัยกรุงเทพ
เข้าสู่วงการยิงปืน

ธัญลักษณ์ เข้าสู่วงการยิงปืนตั้งแต่อายุ 11 ปี จากการผลักดันของบิดามารดาที่ส่งเสริมบุตรสาวให้รักการออกกำลังกายและเล่นกีฬา โดยหัดเล่นกีฬาหลายชนิดมาก่อน ในทุก ๆ ปีที่งานกาชาดจังหวัดเชียงใหม่ ธัญลักษณ์จะเข้าไปยิงปืนอัดลมที่ซุ้มยิงปืนของทหารเสมอ จนกลายมาเป็นความหลงใหลชื่นชอบในกีฬายิงปืน บิดาจึงพาไปสมัครอบรมการยิงปืนเป็นครั้งแรกที่สนามกีฬาสมโภชเชียงใหม่ 700 ปี จากนั้นได้รับคำแนะนำให้รู้จักกับอาจารย์สุวิทย์ กาเยาว์ ผู้ฝึกสอนคนแรก ซึ่งเป็นอาจารย์จากสถาบันการพลศึกษา วิทยาเขตเชียงใหม่ โดยเริ่มจากยิงปืนสั้น และเปลี่ยนเป็นปืนยาวในภายหลัง ต่อมาได้เข้ารับการฝึกอบรมกีฬายิงปืนภาคฤดูร้อนโดยมีนายยิ่งยง มัจฉาชีพ เป็นผู้ดูแล หลังจากนั้นธัญลักษณ์ได้เข้าร่วมการแข่งขันตามรายการต่าง ๆ ก่อนที่บิดาจะควักทุนส่วนตัวส่งธัญลักษณ์เข้าแข่งขันยิงปืนระดับนานาชาติเป็นครั้งแรกตอนอายุ 12 ปี ที่สิงคโปร์ และสามารถคว้าเหรียญเงินปืนยาวประเภททีมมาได้
เส้นทางยิงปืน

จากการฝึกซ้อมพัฒนาและได้รับเหรียญในการแข่งขันระดับนานาชาติ ธัญลักษณ์ได้รับสิทธิ์ให้เข้าแข่งขันยิงปืนชิงชนะเลิศแห่งเอเชียอาคเนย์ (SEASA ซีซา) ที่ฮานอย ประเทศเวียดนาม และประสบความสำเร็จคว้า 2 เหรียญทองประเภทบุคคลจากปืนยาวอัดลมสตรี และปืนยาวท่านอนสตรี ทั้งที่เป็นการแข่งขันระดับนานาชาติเพียงครั้งที่ 2 เท่านั้น ก่อนจะบินไปยังโครเอเชียเพื่อเข้าร่วมแข่งขันยิงปืนเยาวชนโลก โดยได้อันดับ 8 ประเภทบุคคล และอันดับ 4 ประเภททีม จากปืนยาวมาตรฐานสตรี (ปืนยาว 3 ท่า) ผลงานอันโดดเด่นของธัญลักษณ์ได้เข้าตาคณะกรรมการทีมยิงปืนชุดเอเชียนเกมส์ ครั้งที่ 15 ซึ่งในขณะนั้นมี พ.ต.อ.คีรีศักดิ์ ตันตินวะชัย หรือ รองฯ โอ่ง เป็นผู้จัดการทีมยิงปืน ธัญลักษณ์จึงได้เข้ามาเป็นส่วนหนึ่งของนักกีฬายิงปืนทีมชาติไทย และประสบความสำเร็จด้วยการคว้าเหรียญทองแรกของทัพนักกีฬาไทยในการแข่งขันกีฬาเอเชียนเกมส์ ครั้งที่ 15 "โดฮาเกมส์" นับเป็นเหรียญทองปืนยาวสตรีเหรียญแรกของสมาคมกีฬายิงปืนแห่งประเทศไทย ในพระบรมราชูปถัมภ์ในระดับเอเชียนเกมส์ จากการแข่งขันปืนยาวท่านอนสตรีประเภททีมหญิง (คะแนนรวม 1,767 คะแนน) ซึ่งประกอบด้วย ธัญลักษณ์ โชติพิบูลศิลป์ (591), สุภมาส วันแก้ว (590) และ ปรมาภรณ์ พงษ์เหล่าขำ (586) นอกจากนี้ผลจากในประเภทปืนยาวท่านอนบุคคลทีมหญิง ยังทำให้ธัญลักษณ์คว้าเหรียญเงินประวัติศาสตร์ให้กับวงการยิงปืนไทยได้อีกหนึ่งเหรียญ จากผลงาน 591 (99 98 98 99 99 99) คะแนน (เหรียญทอง : โอลก้า ดอฟกัน ประเทศคาซัคสถาน 591 (99 97 97 100 99 99) และเหรียญทองแดง : เจิ้นยี่ หวัง ประเทศจีน 591 (98 100 98 99 98 98))
ธัญลักษณ์สร้างผลงานในระดับกีฬาเยาวชนแห่งชาติ กีฬาแห่งชาติ และกีฬาชิงชนะเลิศแห่งประเทศไทย อีกทั้งทำผลงานระดับนานาชาติ โดยการได้อันดับ 7 ในการแข่งขันยิงปืน ISSF World Cup Rifle / Pistol ที่กรุงมิวนิก ประเทศเยอรมนี นับเป็นนักกีฬายิงปืนยาวสตรีไทยคนแรกที่เข้าถึงรอบชิงชนะเลิศในการแข่งขันเวิลด์คัพซึ่งเป็นรายการแข่งขันระดับโลก และได้โควตาไปโอลิมปิกฤดูร้อน 2008 ที่กรุงปักกิ่ง ประเทศจีน และสามารถคว้า 2 เหรียญเงิน ปี 2013 และ 1 เหรียญทอง ปี 2015 ในการแข่งขันกีฬามหาวิทยาลัยโลก ทั้งนี้ ธัญลักษณ์ได้บรรจุเข้ารับราชการในกองทัพอากาศ (ทอ.) ปัจจุบันครองยศ จ่าอากาศโทหญิง (จ.ท.หญิง) โดยมีบิดาและมารดาเป็นผู้ฝึกสอนหลักในปัจจุบัน
รางวัลเกียรติยศ

| ปี | รางวัล | รายการประกาศรางวัล | โดย |
| --- | --- | --- | --- |
| 2549 | นักกีฬาเยาวชนสมัครเล่นหญิงดีเด่น | รางวัลถ้วยพระราชทาน จากพระบาทสมเด็จพระเจ้าอยู่หัว เนื่องในวันกีฬาแห่งชาติ ประจำปี 2549 | การกีฬาแห่งประเทศไทย |
| 2549 | นักกีฬาเยาวชนหญิงยอดเยี่ยม | วันนักกีฬายอดเยี่ยม ครั้งที่ 45 ประจำปี 2549 | สมาคมผู้สื่อข่าวกีฬาแห่งประเทศไทย |
| 2550 | นักกีฬาเยาวชนสมัครเล่นหญิงดีเด่น | รางวัลถ้วยพระราชทาน จากพระบาทสมเด็จพระเจ้าอยู่หัว เนื่องในวันกีฬาแห่งชาติ ประจำปี 2550 | การกีฬาแห่งประเทศไทย |
| 2550 | นักกีฬาเยาวชนหญิงยอดเยี่ยม | วันนักกีฬายอดเยี่ยม ครั้งที่ 46 ประจำปี 2550 | สมาคมผู้สื่อข่าวกีฬาแห่งประเทศไทย |
| 2550 | รางวัลรุกกี้แห่งปี (นักกีฬาหน้าใหม่ที่มีผลงานระดับชาติครั้งแรกยอดเยี่ยม) | สยามกีฬา อวอร์ด ครั้งที่ 1 | สยามกีฬา |
| 2551 | เยาวชนดีเด่นแห่งชาติ (สาขากีฬา) | รางวัลพระราชทาน จากสมเด็จพระบรมโอรสาธิราชฯ สยามมกุฎราชกุมาร เนื่องในวันเยาวชนแห่งชาติประจำปี 2551 | กระทรวงการพัฒนาสังคมและความมั่นคงของมนุษย์ |
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ธัญลักษณ์ โชติพิบูลศิลป์
NBC Olympics Profile เก็บถาวร 2012-08-16 ที่ เวย์แบ็กแมชชีน
ธัญลักษณ์ โชติพิบูลศิลป์ และเทวฤทธิ์ มัจฉาชีพ : สองนักกีฬาปืนยาวโอลิมปิกฤดูร้อน
ศักดิชัย บำรุงพงศ์

| ศักดิชัย บำรุงพงศ์ ม> ว.ม., ป.ช. |
| --- | --- |

เกิด: 12 กรกฎาคม พ.ศ. 2461 อำเภอบางบ่อ จังหวัดสมุทรปราการ ประเทศสยาม
เสียชีวิต: 29 พฤศจิกายน พ.ศ. 2557 (96 ปี) กรุงเทพมหานคร ประเทศไทย
นามปากกา: เสนีย์ เสาวพงศ์, โบ้ บางบ่อ, สุจริต พรหมจรรยา, กรัสนัย โปรชาติ, คมศานติ, วัลยา ศิลปวัลลภ, หนานสีมา
อาชีพ: นักการทูต นักเขียน นักหนังสือพิมพ์
สัญชาติ:  ไทย
จบจาก: มหาวิทยาลัยธรรมศาสตร์
คู่สมรส: เครือพันธ์ ปทุมรส
บุตร: 4 คน
ศักดิชัย บำรุงพงศ์ (12 กรกฎาคม พ.ศ. 2461 — 29 พฤศจิกายน พ.ศ. 2557) นักการทูต นักเขียน นักหนังสือพิมพ์ เจ้าของนามปากกา เสนีย์ เสาวพงศ์ ได้รับการเชิดชูเกียรติเป็นศิลปินแห่งชาติ สาขาวรรณศิลป์ ประจำปี พ.ศ. 2533
ประวัติ

ศักดิชัย บำรุงพงศ์ เดิมชื่อ "บุญส่ง" เกิดที่หมู่บ้านเล็กๆ ในอำเภอบางบ่อ จังหวัดสมุทรปราการ เป็นบุตรคนสุดท้องของนายพงษ์และนางแพ บำรุงพงศ์ มีอาชีพทำนา และเป็นผู้ใหญ่บ้าน  ศึกษาชั้นต้นที่โรงเรียนวัดจักรวรรดิราชาวาส ชั้นมัธยมที่โรงเรียนบพิตรภิมุข สอบเข้าศึกษาต่อคณะสถาปัตยกรรมศาสตร์ จุฬาลงกรณ์มหาวิทยาลัย แต่ต้องลาออกเมื่อบิดาเสียชีวิต หันไปทำงานหนังสือพิมพ์ และเรียนกฎหมายนอกเวลาที่มหาวิทยาลัยธรรมศาสตร์ จบการศึกษาเมื่อ พ.ศ. 2484 และเปลี่ยนชื่อตัวเป็น "ศักดิชัย" ในสมัยจอมพล ป. พิบูลสงคราม ที่มีระเบียบบังคับให้ตั้งชื่อบุคคลให้แบ่งแยกเพศชัดเจน
ตั้งแต่เด็ก ศักดิชัย บำรุงพงศ์ สมัครเป็นลูกศิษย์หัดเรียนวาดรูปกับ เหม เวชกร และได้พบกับนักเขียนชื่อดังที่ไปพบปะกันที่บ้านครูเหม เช่น เสาว์ บุญเสนอ มนัส จรรยงค์ จึงเริ่มเขียนเรื่องสั้น ได้ตีพิมพ์ใน "ศรีกรุงวันอาทิตย์" "กรุงเทพวารศัพท์" เมื่อจบมัธยม 8 บิดาเสียชีวิตไม่มีเงินเรียนต่อ จึงไปทำงานที่หนังสือพิมพ์ "ศรีกรุง" และ "สยามราษฎร์" แผนกข่าวต่างประเทศ แต่ได้ลาออกพร้อมกับกองบรรณาธิการทั้งหมดในปี พ.ศ. 2482 เมื่อบรรณาธิการคือ อบ ไชยวสุ ถูกบีบบังคับให้ลาออก
รับราชการ

ศักดิชัย บำรุงพงศ์ เริ่มรับราชการแผนกพานิชนโยบายต่างประเทศ กระทรวงเศรษฐการ และสอบได้ทุนไปศึกษาต่อที่ประเทศเยอรมนี แต่เมื่อเดินทางไป กลับไม่ได้เข้าเยอรมนีเพราะเริ่มเกิดสงครามในยุโรปตะวันออกแล้ว จึงเดินทางกลับไทย ทำงานเป็นนักหนังสือพิมพ์ "สุวรรณภูมิ" ร่วมงานกับทองเติม เสมรสุต อิศรา อมันตกุล เริ่มเขียนเรื่องสั้นโดยใช้นามปากกา "สุจริต พรหมจรรยา" เริ่มมีชื่อเสียงจากเรื่องสั้นชื่อ "อาเคเชียปลายฤดูร้อน" ซึ่งใช้นามปากกา "เสนีย์ เสาวพงศ์" เป็นครั้งแรก ประสบความสำเร็จอย่างสูงจนได้รับการแปลเป็นภาษาจีน ตีพิมพ์ในหนังสือพิมพ์ตงง้วน รายสัปดาห์ และใช้นามปากกานี้เป็นหลักในเวลาต่อมา
เมื่อเกิดสงครามโลกครั้งที่สอง  ศักดิชัยกลับเข้ารับราชการกระทรวงการต่างประเทศ เมื่อปลายปี พ.ศ. 2485 และร่วมงานกับเสรีไทยสายอังกฤษ ในช่วงท้ายของสงคราม พร้อมกับเขียนบทความใน "นิกรวันอาทิตย์" "สุภาพบุรุษ-ประชามิตร" "อโยธยา" "รุ่งอรุณ"
ตั้งแต่ปี พ.ศ. 2490 ศักดิชัย บำรุงพงศ์ เริ่มเป็นนักการทูตในต่างประเทศ ใช้ชีวิตอยู่ในรัสเซีย (2490-2497) อาร์เจนตินา (2498-2503) อินเดีย (2505-2508) ออสเตรีย (2511-2515) อังกฤษ (2516-2518)  ได้เป็นเอกอัครราชทูตไทยประจำประเทศเอธิโอเปีย เมื่อ พ.ศ. 2518 และเกษียณอายุราชการในตำแหน่งเอกอัครราชทูตไทยประจำประเทศเมียนมาร์ เมื่อ พ.ศ. 2521